《送溪堂方先生五世孙观归马金》
元代·方回

河南迁汉歙东乡，迁歙西乡自有唐。
溪老堂堂首科级，茅田亹亹冠文场。
考亭郢鄂桑梓友，孝庙乾淳鸳鹭行。
五世贤孙吾获识，根源同是洛阳方。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。